KELMĖS RAJONO SAVIVALDYBĖS

TARYBA

SPRENDIMAS

DĖL KONKURENCINGŲ PROCEDŪRŲ VYKDYMO KELMĖS RAJONO SAVIVALDYBĖJE TVARKOS APRAŠO PATVIRTINIMO

2018 m. sausio 25 d. Nr. T-15

Kelmė

Vadovaudamasi Lietuvos Respublikos vietos savivaldos įstatymo 91 straipsniu, 16 straipsnio 2 dalies 21 punktu, Lietuvos Respublikos konkurencijos tarybos 2016 m. nutarimu Nr. 1S-139 (2016) patvirtintu Prašymų dėl savivaldybės vykdomos ūkinės veiklos įvertinimo teikimo ir nagrinėjimo tvarkos aprašu, Kelmės rajono savivaldybės taryba nusprendžia:

Patvirtinti Konkurencingų procedūrų vykdymo Kelmės rajono savivaldybėje tvarkos aprašą (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Vaclovas Andrulis

PATVIRTINTA

Kelmės rajono savivaldybės tarybos

2018 m. sausio 25 d. sprendimu

Nr. T-15

KONKURENCINGŲ PROCEDŪRŲ VYKDYMO KELMĖS RAJONO SAVIVALDYBĖJE TVARKOS APRAŠAS

I SKYRIUS

BENDROSIOS NUOSTATOS

1.	Konkurencingų procedūrų vykdymo Kelmės rajono savivaldybėje tvarkos aprašo (toliau – Aprašas) tikslas – vadovaujantis Lietuvos Respublikos konkurencijos įstatymu nustatyti konkurencingų procedūrų vykdymo tvarką.

2.	Aprašo nuostatos taikomos Kelmės rajono savivaldybei siekiant patenkinti savivaldybės bendruomenės bendruosius interesus ir jei kiti ūkio subjektai tokios veiklos nevykdo arba vykdo ne visa apimtimi, ir tik jeigu dėl to nebus teikiama privilegijų arba diskriminuojami atskiri ūkio subjektai ar jų grupės.

3. Aprašas parengtas ir procedūros vykdomos vadovaujantis šiais principais:

3.1.	viešumo;

3.2. atvirumo;

3.3. skaidrumo;

3.4. nediskriminavimo;

3.5. sąžiningumo.

II SKYRIUS

KONKURENCINGŲ PROCEDŪRŲ EIGA

4. Gavus savivaldybės kontroliuojamos įmonės prašymą dėl naujos ūkinės veiklos vykdymo ar savivaldybei steigiant naują juridinį asmenį:

4.1. Savivaldybės administracijos direktorius paskiria atsakingą asmenį, kuris vykdys konkurencingas procedūras bei teiks reikalingą informaciją ir medžiagą Lietuvos Respublikos konkurencijos tarybai;

4.2. Savivaldybės administracijos direktoriaus paskirtas specialistas, vykdydamas konkurencingas procedūras, vykdys viešuosius pirkimus, vadovaudamasis Lietuvos Respublikos viešųjų pirkimų įstatymu arba atliks rinkos tyrimą;

4.3. Savivaldybės administracijos direktoriaus paskirtas specialistas parengia informaciją apie planuojamą naują ūkinę veiklą, kurioje turi atsispindėti:

4.3.1. detalus paslaugos ir (ar) darbų apibūdinimas;

4.3.2.	veiklos teritorija;

4.3.3.	esminės veiklos sąlygos;

4.3.4.	terminas, jei ketinama sudaryti sutartį dėl atitinkamos paslaugos / darbų vykdymo;

4.3.5.	kompensacijų, jeigu tokios numatomos, mokėjimo sąlygos;

4.3.6.	kitos potencialiam paslaugos teikėjui ir (ar) darbų vykdytojui priimant sprendimą dėl atitinkamos ūkinės veiklos vykdymo reikšmingos sąlygos (jeigu tokių yra).

4.4. norėdama išsiaiškinti ūkio subjektus, vykdančius ar norinčius vykdyti reikalingą ūkinę veiklą, Savivaldybės administracija viešai skelbia (vietinėje spaudoje, savivaldybės interneto puslapyje bei kt. interneto erdvėje) apie konkurencingų procedūrų vykdymą.

5. Jei konkurencingos procedūros rezultatai objektyviai parodo, kad ūkio subjektas, kuris vykdytų bendruomenės bendriesiems interesams būtiną veiklą viešai skelbiamomis sąlygomis, neatsirado arba atsirado ūkio subjektas (subjektai), kuris (kurie) tokią veiklą vykdytų ne visa apimtimi, Savivaldybės administracija pateikia prašymą ir visą įvykdytos konkurencingos procedūros medžiagą Lietuvos Respublikos konkurencijos tarybai dėl savivaldybių vykdomos ūkinės veiklos įvertinimo.

6. Prašymas turi atitikti Lietuvos Respublikos konkurencijos tarybos 2016 m. gruodžio 29 d. nutarimu Nr. 1S-139 (2016) patvirtintame Prašymų dėl savivaldybės vykdomos ūkinės veiklos įvertinimo teikimo ir nagrinėjimo tvarkos aprašo priede nustatytus reikalavimus ir turi būti pateikiamas ne vėliau kaip per 6 mėnesius nuo įvykdytos konkurencingos procedūros.

III SKYRIUS

BAIGIAMOSIOS NUOSTATOS

7.	Savivaldybė negali pavesti naujai steigiamam juridiniam asmeniui ar jau veikiančiam savivaldybės valdomam juridiniam asmeniui vykdyti ūkinę veiklą kitokiomis sąlygomis nei tos, kurios buvo nustatytos konkurencingos procedūros metu.

8. Savivaldybė gali pavesti naujai steigiamam juridiniam asmeniui ar jau veikiančiam savivaldybės valdomam juridiniam asmeniui vykdyti ūkinę veiklą, tik gavusi Lietuvos Respublikos konkurencijos tarybos sutikimą ir Savivaldybės tarybos pritarimą.

––––––––––––––––––––––––––––––––––––––––